ועדת הפנים והגנת הסביבה, כנסת 20, פרוטוקול מספר 322, 2016-12-26 09:00

דוד אמסלם: רבותי, בוקר טוב לכולם.

דוד אמסלם: אני מתכבד לפתוח את ועדת הפנים והגנת הסביבה בנושא הצעת חוק לתיקון פקודת מס הכנסה (מס' 229) (פטור ממס לרשות מקומית על הכנסה מדיבידנד או מריבית והפרשי הצמדה מאת תאגיד מים וביוב), התשע"ז-2016, מ/1101.

דוד אמסלם: תומר, אתה רוצה להגיד כמה מילים?

<תומר רוזנר: אני אציג את התיקון המקורי בקצרה מאוד ואחר-כך נדבר על תיקון נוסף שרשות המסים מבקשת להכניס.

<תומר רוזנר: התיקון המקורי מתייחס לסעיף פטור שקיים בפקודת מס הכנסה, ועניינו בפטור לרשות מקומית מדיבידנד שהיא קיבלה מתאגיד המים והביוב.

<תומר רוזנר: הפטור הזה נכנס בשנת 2013, רטרואקטיבית משנת 2011, ותוקפו יסתיים בסוף 2015.

<תומר רוזנר: מבקשים כרגע להאריך את הפטור מהכנסה מדיבידנד עד סוף 2018 ולהבהיר שיהיה גם פטור על הכנסה מריבית והפרשי הצמדה על הלוואות שנותנת הרשות המקומית לתאגיד המים.

<תומר רוזנר: תיקון נוסף בהקשר הזה הוא בעקבות תיקון שעשינו לאחרונה בחוק תאגידי מים וביוב במסגרת חוק ההסדרים, שיבהיר שהדבר הזה יחול גם על חברות הביוב החדשות.

<תומר רוזנר: אני אזכיר שבמסגרת התיקון שנעשה כבר שם ניתנה הארכה לפטור ממס חברות שיש לתאגידי מים וביוב והוא יחול גם על חברות הביוב החדשות.

<תומר רוזנר: זה תיקון אחד.

<תומר רוזנר: תיקון שני שעליו מדובר כאן, שהוא לא מופיע בהצעת החוק הממשלתית, הוא איזה יוזמה של רשות המסים שמבקשת לתקן את ההסדר שהוועדה או הכנסת אימצה במסגרת חוק ההסדרים לגבי המיסוי שיחול על העברת נכסים מתאגיד מים או מספק שירותי ביוב לחברות הביוב החדשות.

<תומר רוזנר: ההסדר שאומץ היה הסדר כללי שאומר שההעברות האלה יהיו למעשה, אחת, פטורות ממס, ושתיים, במסגרתן יהיה שערוך נכסים במובן הזה שהמחיר המקורי של העסקה ייחשב מחיר שווי הנכס במועד העברתו – אני אומר בגדול כמובן – מועד חתימת ההסכם ליתר דיוק.

<תומר רוזנר: רשות המסים פנתה אלינו וביקשה לעשות הסדר שונה לגבי העברות שהן לא מהרשות המקומית ישירות, אלא מתאגידים אחרים, כמו תאגיד המים והביוב ואגודות מים או דברים כאלה.

<תומר רוזנר: במסגרת הזאת פורסם בשבוע שעבר נוסח מוסכם שמבטא את השינוי הזה.

<תומר רוזנר: עם זאת, הבוקר נמסר לי שהנוסח הזה לא מניח את דעתה של רשות המסים והם מבקשים להציג לוועדה נוסח מעודכן יותר בנושא הזה.

<תומר רוזנר: אני מציע שנקרא את הנוסח כפי שהוא לגבי הדברים כפי שהם.

יעל גרמן: תסביר מה רשות המסים מבקשת.

דוד אמסלם: דקה.

דוד ביטן: מה זה "מתאגידים אחרים"?

דוד ביטן: למשל אם יש תאגיד - - -

<תומר רוזנר: אם יש תאגיד מים וביוב שרוצה - - -

דוד ביטן: מעבירים אחד לאחד?

<תומר רוזנר: בדיוק.

<תומר רוזנר: הם רוצים הסדר שונה לגבי זה.

<תומר רוזנר: הם יסבירו מה הם רוצים.

<תומר רוזנר: תיכף נשמע כולנו יחד.

<תומר רוזנר: שמעתי פחות או יותר לפני הדיון, על רגל אחת, אז אני לא יודע בדיוק.

דוד אמסלם: רשות המסים, יש לי שתי שאלות.

דוד אמסלם: דבר אחד, לא כל-כך הצלחתי להבין בשיחה עם תומר אתמול מה הסיפור.

דוד אמסלם: דבר שני, ברמת ההתנהלות, אני מניח שאם היו שני משרדי ממשלה שונים הייתי שואל אותם למה הם לא מדברים.

דוד אמסלם: משרד אחד כבר לא יודע לדבר עם עצמו, יכול להיות שעוד מעט האגף עצמו לא יידע לדבר עם עצמו.

דוד אמסלם: זה לא מקובל עלינו, בפעם הבאה אני לא אדון על החוק אם אתם לא סגורים.

דוד אמסלם: תספר לנו לגבי הנושא של פחת נצבר.

דוד אמסלם: מה הכוונה שם?

<ישי פרלמן: ככלל על-פי עקרונות דיני המס ברגע שאנחנו נותנים העברה בפטור - - -

דוד אמסלם: שלב ראשון הבנו.

דוד אמסלם: הבנו את הקטע של פטור ממה שנקרא "דיבידנד והכנסות מריבית והפרשי הצמדה", הכול בסדר.

דוד אמסלם: הנושא השני.

<ישי פרלמן: ברגע שיש העברת נכס מגוף בפטור, שזה נכון גם לשינוי מבנה, גם להעברות לקרובים וגם להעברות שונות שיש בהן פטור, מה שקורה שמקבל הנכס נכנס לנעלי המעביר לעניין מחיר מקורי ולעניין מחיר הרכישה.

<ישי פרלמן: מה שנקבע, כבר בחוק הקיים, בסעיף 13(ב), לגבי רשות מקומית, שלא תהיה כניסה לנעלי הרשות המקומית אלא שיהיה מחיר חדש.

דוד אמסלם: מה המחיר החדש?

<ישי פרלמן: המחיר החדש הוא המחיר ביום ההעברה.

דוד אמסלם: אני רוצה להבין את הרעיון.

דוד אמסלם: כשאתה רוכש את המערכת, הרי אנחנו מדברים כרגע על השקעות הוניות.

דוד אמסלם: הרי ההשקעות ההוניות ובספרים מופחתות על ציר הזמן.

דוד אמסלם: תלוי, כל דבר יש לו הפחת שלו.

דוד אמסלם: לכן הפחת הנצבר בסופו של דבר יורד מעלות הנכס, לכן יש נכס נטו.

דוד אמסלם: לא הצלחתי להבין את הפואנטה.

דוד אמסלם: עכשיו אני אתן המחשה.

דוד אמסלם: נניח ש-100 שקלים עולה כל הצנרת, נניח שאורך הצנרת היא עשר שנים, אחרי עשר שנים המחיר בספרים הוא אפס.

דוד אמסלם: נגיד שהעברנו ממקום א' למקום ב', נניח העברנו עכשיו מהתאגיד לחברה, לא הצלחתי להבין, אחד, למה זה חשוב.

דוד אמסלם: ערך הנכס – איך אנחנו רוצים להעביר אותו.

דוד אמסלם: ושתיים, אם כבר פטרנו אותו - - -

<תומר רוזנר: הפחתנו אותו.

דוד אמסלם: אם גם פטרנו אותו בסעיף קודם מהדיבידנד וממס חברות, אם כך למה יש לזה משמעות בכלל?

<ישי פרלמן: המשמעות נובעת מכך שיש פחת שונה למס הכנסה ופחת חשבונאי, ולפעמים יש חוסר התאמה.

<ישי פרלמן: כלומר, יכול להיות ששווי הנכס לצורכי מס במועד מסוים נמוך יותר או גבוה יותר מאשר השווי לענייני חשבונאות.

<ישי פרלמן: לפי תקנות הפחת, 1941, יש פחת לינארי, שנקבע בתקנות לצורך מס הכנסה.

דוד אמסלם: מה הפחת, למשל, בנושא של הצנרות?

דוד אמסלם: במקרה דנן אנחנו מדברים על חברת ביוב – מה הפחת שאתם מרשים להם היום להציג בספרים שלהם לגבי צנרת?

דוד אמסלם: הרי על זה אנחנו מדברים.

יעל גרמן: האם הפחת הזה הובא בחשבון כאשר העבירו מהעירייה לתאגיד?

<ישי פרלמן: לא.

<תומר רוזנר: בדיוק הפוך.

דוד אמסלם: אני עוד לא שם, אני רוצה להבין את הרעיון.

דוד אמסלם: נניח שהפחתנו את כל הצנרת והיום בספרים היא אפס, ועכשיו הקמנו חברת ביוב, ובואו נגיד שהעלות של הצנרת היא 100 שקלים, איך נרשום אותה בחברת הביוב?

דוד אמסלם: הרי בספרים היא אפס.

<תומר רוזנר: לא.

<תומר רוזנר: זה בדיוק העניין.

דוד אמסלם: אני רוצה להבין.

<ישי פרלמן: אם עושים את השיטה של כניסה לנעליים זה יהיה אפס, ואז עוד 20 שנה, מתי שיימכר, אם לא יהיה פטור ממס - - -

דוד אמסלם: ואז לא נוכל להפחית מחדש.

דוד אמסלם: נכון?

דוד אמסלם: זה מה שאתה אומר.

<ישי פרלמן: גם לא נוכל להפחית מחדש.

דוד אמסלם: מי מציע כן להפחית מחדש דבר שהוא אפס?

דוד אמסלם: הרי הוא פעם הופחת.

<תומר רוזנר: זה החוק הנוכחי.

<ישי פרלמן: זה מה שהחוק אומר.

דוד אמסלם: אני רוצה להבין את הרציונל, רבותי.

<ישי פרלמן: החוק אומר שהוא יופחת מחדש.

<ישי פרלמן: אני אסביר.

<ישי פרלמן: ככלל בהעברת נכסים זה מתחיל מחדש.

<ישי פרלמן: כלומר, אם אצלך בספרים רשום על נכס אפס וקניתי אותו ב-100, עכשיו צד לא קשור, בלי קשר לתאגידי המים והביוב, אז עכשיו הוא רשום בספרים שלי כ-100.

דוד אמסלם: לא הצלחתי להבין מה שאתה אומר - -

<תומר רוזנר: קנית מכונה?

דוד אמסלם: - - בגלל שאם קניתי מכונה - - -

<תומר רוזנר: שילמת?

דוד אמסלם: אני מבין, תומר.

דוד אמסלם: סמוך עלי, אני מבין את מה שהוא אומר.

דוד אמסלם: בגדול, נפקא מינה להלכה אין כלום מזה, בגלל שממילא הוא פטור ממס חברות ומס רווחי הון - -

<ישי פרלמן: אין נפקא מינה - - -

דוד אמסלם: - - זה אחד.

דוד אמסלם: דבר שני, עדיין לא הצלחתי להבין את הרעיון.

דוד אמסלם: אם הפחתת את זה בספרים, הערך הוא אפס, ואם יש לזה ערך, אתה מכניס את זה כמוניטין.

דוד אמסלם: למה הערבוב?

דוד אמסלם: מה הרציונל?

דוד אמסלם: אני אמחיש לטובת העניין.

דוד אמסלם: נניח שהחברה קנתה רכב, והיא קנתה את הרכב הזה ב-150,000 שקל ואחרי 15 שנים הוא אפס, הוא לא שווה כלום, הוא לא שווה 1,000 שקל.

דוד אמסלם: בפועל הוא לא שווה 1,000 שקל, העבירו אותו עכשיו, אז עכשיו נאפשר להם להפחית אותו ב-150,000 שקל?

דוד אמסלם: אני רוצה להבין את הרעיון.

<ישי פרלמן: הדבר הבסיסי שצריך להבין זה שהערך של הנכס והערך של הנכס המופחת זה לא אותו דבר.

<ישי פרלמן: השווי של הנכס יכול להיות שונה משווי הערך המופחת.

דוד אמסלם: אתה לא מדבר פה עם איזה אהבל.

דוד אמסלם: אני הרי מסביר לך, גם אם הוא שונה, אתה מביא אותו לידי ביטוי במה שנקרא "המוניטין".

דוד אמסלם: הרי אתה בספרים צריך להציג אותו באיזה נתון, אז יש שווי של חברה, יש הנכסים שלה בספרים.

דוד אמסלם: כל רווח שלא מוסבר אתה שם ברמת המוניטין.

<ישי פרלמן: לא משערכים את הנכסים.

<ישי פרלמן: היום מכונית עולה הרבה יותר מאשר היא עלתה לפני עשר שנים כשקניתי אותה, אז היום כשאני מוכר את המכונית - - -

דוד אמסלם: אתה לא נותן לי תשובה.

דוד אמסלם: דרך אגב, איך אתה רוצה שהוא ירשום אותה, במחיר המקורי, במחיר אחרי שהוא מופחת, או במחיר הערכת שמאי?

<תומר רוזנר: הערכת שמאי לצורך העניין.

דוד אמסלם: איך אתה רוצה לרשום אותה בספרים.

<ישי פרלמן: במכירה רגילה, זה המחיר ששילמתי, זה המחיר החדש בספרים.

<ישי פרלמן: אבל פה, בגלל שזה לא המחיר הרגיל, זה איזה העברה בתוך תאגידי מים וביוב, מה שאנחנו אומרים זה שצריך להישאר המחיר המקורי.

דוד אמסלם: לדעתי אתה לא בקיא בסוגיה המיסויית, כי אחרת לא מסתדר לי משהו בראש, אבל אני רוצה לעזוב את הנקודה הזאת.

דוד אמסלם: אני רוצה להתקדם, בגלל שמה שחשוב לנו כרגע בהיבט הזה לדעתי זה הסיפור של הארכת הפטורים, שזה הנושא המעניין.

<צביקה בראל: אני יכול להסביר את הדברים.

דוד אמסלם: בבקשה.

<צביקה בראל: אני רוצה להבהיר את דברי חברי.

<צביקה בראל: נכס נרכש בעלות של 100 שקלים, נניח שמפחיתים אותו על פני עשר שנים, חלפו שבע שנים, הפחיתו כבר 70% מערכו, כך שהוא בעצם מופיע בספרים בעלות של 30%.

<צביקה בראל: מה שאנחנו אומרים שכאשר מעבירים אותו בהעברה ללא חבות ממס, בפטור ממס, מישות אחת לישות אחרת, צריך להעביר אותו כפי שהוא מופיע בספרי המעביר.

<צביקה בראל: אין שום סיבה - - -

דוד אמסלם: זאת אומרת, להשאיר אותו 30 שקלים.

<צביקה בראל: להשאיר 30 שקלים.

דוד אמסלם: מי רוצה משהו אחר?

<צביקה בראל: הצעת החוק כרגע מדברת על משהו אחר, לשערך אותו כלפי מעלה.

<תומר רוזנר: לא.

<תומר רוזנר: זו לא הצעת החוק.

<תומר רוזנר: זה החוק.

<תומר רוזנר: אתם רוצים לתקן את החוק.

<קריאה: - - -

<צביקה בראל: - - - להציג אותו בשווי שלו שהוא הרבה פעמים גבוה יותר בעלות שלו בספרים, בעלות המופחתת שלו.

<דב צור: זה לא אומר שזה יהיה למעלה, זה אומר לשערך אותו.

<צביקה בראל: לשערך אותו.

דוד אמסלם: רק שנייה.

דוד אמסלם: למה זה טוב?

דוד אמסלם: כדי לתת להם אובליגו יותר גבוה בבנק?

<צביקה בראל: לא.

<צביקה בראל: שוב, אין שום סיבה שכאשר מעבירים נכס מישות אחת לישות אחרת - - -

דוד אמסלם: אתה לא אתי.

דוד אמסלם: מה שאומר תומר זה החוק, זה לא החוק הזה.

דוד אמסלם: זה החוק שכבר עבר מזמן.

דוד אמסלם: אני רוצה להבין מה הרציונל מאחורי החוק.

דוד אמסלם: זאת אומרת, לא להעביר נכסים as is כמו בספרים.

דוד אמסלם: הרי אתה לוקח ומעביר את הנכס.

דוד אמסלם: דרך אגב, זה לא אמור לקבוע את שווי החברה.

דוד אמסלם: לשווי החברה, כמו שאמרתי, יש - - -

<צביקה בראל: נכון, אבל כשמעבירים נכס בין ישויות ואין חבות במס, לצורך העניין יש פטור ממס, אין שום סיבה שמי שקיבל את הנכס יקבל אותו במחיר או בתמורה שהיא גבוהה יותר ממה שבעצם הוא מופיע בספרי המעביד, אחרת הוא קיבל תמורה נוספת.

דוד אמסלם: הבנתי.

דוד אמסלם: לא חידשת לי כלום.

דוד אמסלם: דב, בבקשה.

הוא אומר: רק מה, תשים לב מה הם עושים.

הוא אומר: בזה הם אומרים בסדר, אם אני מעביר נכס מקרקעין מיד אחרי זה הסעיף הבא אומר: תשלם מס רכישה.

הוא אומר: אם ההעברות הן העברות נטו, בלי שום בעיות, והוא רוצה לשמור על אותה הוצאה מקורית שהיתה בסך-הכול בשתי החברות, אותו פחת, אז תעשה הכול נטו – אין מס באופן קבוע על העברת הנכסים, אין מס רכישה, אין כלום.

הוא אומר: העברתי ממקום למקום כדי לייעל את המשק – זה הרעיון שלי – אל תגיד: רק רגע, פה אני רוצה לקבל את הפחת הריאלי ובמקום אחר אני רוצה להרוויח כסף.

<קריאות: - - -

דוד אמסלם: אני רוצה להתקדם.

<צביקה בראל: אני רוצה להתייחס לנושא מס הרכישה, כי החוק שאני אחראי ברשות המסים על התפעול שלו, חוק המיזוגים והפיצולים, עוסק בסוגיות דומות ושם נקבע מנגנון מפורש שכאשר מעבירים נכס מקרקעין, יש חבות במס רכישה.

<צביקה בראל: החוק עוסק בהתייעלות ויש בו מנגנון של כניסה לנעלי.

<צביקה בראל: מה זה כניסה לנעלי?

<צביקה בראל: אותו מנגנון - - -

דוד אמסלם: צביקה, אתה חוזר על עצמך.

דוד אמסלם: הבנו את העניין.

<צביקה בראל: בהקשר למס רכישה, כשמדובר בהעברה של זכויות במקרקעין, יש חבות מופחתת מאוד, בשיעור של חצי אחוז ולא בשיעור גבוה יותר, ולכן זה לא רלוונטי.

<דב צור: למה לך?

דוד ביטן: אתם רוצים לקחת מס מגופים ציבוריים כל היום?

דוד אמסלם: דוד, אני רוצה להתקדם.

<צביקה בראל: - - -

דוד אמסלם: צביקה, תקשיב.

<צביקה בראל: אותו תהליך בחוק המיזוגים והפיצולים מחויב במס רכישה בשיעור של חצי אחוז.

דוד אמסלם: דרך אגב, אין שום סיבה גם לחצי אחוז הזה, אבל אני מקבל את מה שדב אמר.

דוד אמסלם: אני מרגיש שזה לא מבושל, אנחנו לא הולכים לדון בסיפור הזה כרגע במסגרת החוק.

דוד אמסלם: אתם רוצים, תגישו הצעת חוק ממשלתית בסיפור הזה, אחרי שתתאמו את זה אתם.

דוד אמסלם: אנחנו נתקדם רק בחלק המקורי.

דוד אמסלם: בבקשה, אוסאמה.

אוסאמה סעדי: הפטור ממס על ריבית והפרשי הצמדה זה רק להלוואות שנותנת הרשות המקומית?

דוד אמסלם: כן.

דוד אמסלם: מה קרה פה?

דוד אמסלם: הרי יש פה ישראבלוף, זה של הרשות.

דוד אמסלם: הרי לא מדובר בביזנס.

דוד אמסלם: בזמנו זו היתה מחלקה בתוך הרשות, היא התנהלה ברשות, והכול היה בסדר.

דוד אמסלם: באה המדינה והחליטה להפריט, אני לא נכנס לסיבה.

דוד אמסלם: הרי זו חברת בת של הרשות, זה אותו דבר, הרי אם בסוף תגבה ממנה את הריבית, מאיפה זה יבוא?

דוד אמסלם: זה יבוא על חשבון הארנונה, והכול מתגלגל על אותה רשות.

דוד אמסלם: פה, מה שמדהים אותי, אתה הולך ועושה הפרדה.

דוד אמסלם: אתה רוצה לייעל משהו טכני וכתוצאה מזה אתה נכנס בדרך למיסוי.

דוד אמסלם: אם אנחנו מביאים את זה בטוטל, אז לאזרח לקחו עוד כמה לירות שלא היה צריך לקחת ממנו.

אוסאמה סעדי: אני רוצה לוודא שהאזרח לא ייפגע.

דוד אמסלם: בוודאי.

דוד אמסלם: למה היתה הצדקה לתאגידים מבחינתם, שבאו הרשויות שמו הכול פנימה - - -

יעל גרמן: לא היו יעילות.

דוד אמסלם: עזבי, אצלך הכול "לא יעילות", "הם לא טובים", "כולם גנבים", זה בסדר.

דוד אמסלם: בסופו של דבר מה שקרה שהרשויות בזמנו לא עשו הפרדה.

דוד ביטן: המדינה מה זה יעילה, כל מה שהיא עושה - - -

דוד אמסלם: עזוב.

דוד אמסלם: אני רק רוצה להסביר לאוסאמה ממה זה בא.

דוד אמסלם: היתה כניסה של מקורות לעירייה מארנונה, אגרות, מכירת מים – כל ההכנסות היו בצד אחד, והיו הוצאות בלי קשר.

דוד אמסלם: העיריות אז בזמנו לא השקיעו מספיק כסף במשק המים, בגלל שלא היה להן.

דוד אמסלם: עכשיו יש לי בעיית חינוך, נפתור שם וכו'.

דוד אמסלם: באה הממשלה ואמרה: נגמר, אנחנו רוצים לעשות סדר בעניין הזה.

דוד אמסלם: יכול להיות שיש בזה שכל, יכלו לעשות את זה אחרת.

דוד אמסלם: הקימו תאגידים ויכלו לייצר את זה באמצעות תקנה וכו'.

דוד אמסלם: לא חשוב.

דוד אמסלם: אני לא נכנס לזה.

יעל גרמן: חשבון נפרד, כמו שעושים בחינוך.

דוד אמסלם: כן.

דוד אמסלם: מה קרה בדרך?

דוד אמסלם: עכשיו עשו אותם תאגיד, עכשיו נעשה עליהם מס הכנסה וכל זה.

דוד אמסלם: בסך הכול אתה מוציא כסף מהקופה של האזרח.

דוד אמסלם: במקום שזה יחזור אליו לחינוך, לכבישים, המדינה לוקחת על הדרך עוד כמה לירות.

דוד אמסלם: אני מציע שנתחיל בהקראה.

<תומר רוזנר: נתייחס רק לחלק הראשון.

<רוני טיסר: הצעת חוק לתיקון פקודת מס הכנסה (מס' ...) (פטור ממס לרשות מקומית על הכנסה מדיבידנד או מריבית והפרשי הצמדה מאת תאגיד מים וביוב), התשע"ז-2016

דוד אמסלם: אני רוצה פה הערה קטנה.

דוד אמסלם: אני שואל את האוצר, למה אתם מגבילים את זה בזמן?

דוד אמסלם: למה אתם לא חושבים שהחברה הזאת צריכה להיות פטורה באופן קבוע?

יעל גרמן: זה כאילו הוראות שעה?

<תומר רוזנר: כן.

<תומר רוזנר: עד 2018.

דוד אמסלם: אני בא לרציונל.

דוד אמסלם: שמעת מה שהסברתי.

<ישי פרלמן: כרקע צריך להבין שבמקרים דומים שבהן לעיריות יש חברות כלכליות תחת שליטתן אין פטור ממס בדיבידנד או - - -

דוד ביטן: זה משהו אחר.

דוד ביטן: חברה כלכלית מתעסקת במיליון דברים.

דוד ביטן: מה הקשר?

<ישי פרלמן: גם פה.

יעל גרמן: זה לא גם פה.

יעל גרמן: פה זה נכסים של העירייה שעברו לתאגיד.

דוד ביטן: מה אתה משווה בכלל?

<ישי פרלמן: יש גם פה, הם גם פועלים - - -

יעל גרמן: כל הנכסים של התאגיד הם של העירייה.

יעל גרמן: שדדתם את העיריות.

דוד אמסלם: אני באופן בסיסי לא מקבל את זה.

דוד אמסלם: לדעתי אתם גם לא יודעים מה קורה.

דוד אמסלם: גם בחברות עירוניות, בסופו של דבר אם החברה העירונית מייצרת רווח ומשלמת עליו מס, אם הייתי ראש העיר, הייתי מוריד את הראש ליושב-ראש החברה, שהוא יעשה פרויקטים עירוניים, שזה יחזיר את ההוצאות השוטפות שלהן ובזה נגמור את העניין.

יעל גרמן: שיסלול כבישים.

דוד אמסלם: שיסלול כבישים בינתיים.

דוד ביטן: חברה כלכלית שיכולה להתעסק בייזום בנייה, יש עילה שלא יהיה פטור, אבל לא בתאגיד מים.

דוד ביטן: בתאגיד מים זה שונה.

דוד אמסלם: מה שדוד אומר, שחברה שיש לה ארומה עסקית, זה משהו אחר.

דוד אמסלם: היא בונה בניינים.

דוד אמסלם: אצלם בראשון לציון, יש להם קרקעות של העירייה מה שלא היה לנו בירושלים, אז הם מייצרים יזמויות.

דוד אמסלם: בסדר.

דוד אמסלם: אבל יש לו חברה כלכלית, כמו מוריה, סוללת כבישים - - -

אוסאמה סעדי: בירושלים אין?

<תומר רוזנר: יש.

דוד ביטן: יש קרקעות פרטיות פלסטיניות.

דוד ביטן: אם יבנו, ייקחו להם אותן.

דוד ביטן: אתה לא מבין מה הבעיה.

דוד אמסלם: הרי התאגיד לא יכול לבנות בתי ספר, על-פי חוק יש לו עיסוקים מאוד-מאוד ספציפיים, הוא מוכר מים ומטפל בביוב.

<תומר רוזנר: אסור לו.

דוד אמסלם: למה אתם לא חושבים להחריג אותו באופן קבוע מהעניין?

דוד אמסלם: ב-2018 תבוא ותבקש עוד פעם ל-2020, ואז תגידו: מעכשיו אני גובה מכם כסף.

<ישי פרלמן: אני רוצה להזכיר לכם שקבעתם בחוק הנוכחי גם פטור ממס חברות עד שנת 2018.

<דב צור: אילצתם אותנו.

<דב צור: אנחנו רצינו את זה?

<רעיה עדני: זה ההסכמות שהגיעו אליהן.

<רעיה עדני: ישבה ועדת ניסן, שכל הצדדים כאן מכירים, הגיעו להסכמות עם הרשויות המקומיות ועם משרדי הממשלה לגבי פטור לתקופה מוקצבת, שבמסגרתה גם נדחה חוק שעבר בכנסת לתאגוד אזורי.

<רעיה עדני: לא משנה מה העמדה של כל הנוכחים כאן.

יעל גרמן: עכשיו הוא עבר.

יעל גרמן: אתמול.

<רעיה עדני: זה לא החוק הממשלתי.

יעל גרמן: מה זה חשוב?

יעל גרמן: אותו רעיון.

<רעיה עדני: החוק הממשלתי בא בתוך חוק תאגידי מים וביוב, והתחולה שלו נדחתה גם היא ל-2018.

<רעיה עדני: אנחנו מציעים להשאיר את המצב כמו שהוא ולהתאים את הפטור ממס להמשך הפטור מתאגיד אזורי.

<רעיה עדני: זה בא במקביל.

<רעיה עדני: אפשר להעלות את הדיון הגדול מחדש, אבל כרגע זה ביחד.

<רעיה עדני: ההחלה של חברות אזוריות וההחלה של הפטור ממס - - -

יעל גרמן: אם היו הסכמות שלא יצמצמו.

יעל גרמן: אתמול היתה הצעה לצמצם, אז ההסכמות כבר לא - - -

<רעיה עדני: אנחנו חושבים שאפשר להמשיך כך, אחרת זה דיון הרבה יותר נרחב.

דוד אמסלם: רעיה, לא נתת לי תשובה הולמת בעניין, אבל נמשיך בהקראה, אני לא רוצה כרגע לשבור את הקו הממשלתי בעניין הזה.

דוד אמסלם: בואו נמשיך.

דוד אמסלם: זה כל החוק?

<תומר רוזנר: החלק השני אמרת שאתה לא רוצה.

דוד אמסלם: יש הסתייגויות?

דוד אמסלם: – בבקשה.

<נתנאל היימן: קודם כול שכחנו את העיקרון.

<נתנאל היימן: מדברים פה על המיסים ולא מדברים על הדיבידנד עצמו.

דוד אמסלם: למה?

<נתנאל היימן: בחוק לא מדברים על הדיבידנד עצמו.

<נתנאל היימן: הדיבידנד עצמו נוצר מזה שנוצר רווח לתאגיד מים.

<נתנאל היימן: רווח לתאגיד מים, המשמעות שלו שהתעריף גבוה מדי.

<נתנאל היימן: כשאנחנו באים לרשות המים ולאגף תקציבים - - -

דוד אמסלם: דרך זה אתה רוצה לדבר אתי על התעריפים?

<נתנאל היימן: לא, אני רוצה לדבר על משהו אחר, אני רק שם את הבסיס.

<נתנאל היימן: אנחנו רוצים הפחתת תעריפים, אומרים לנו שאין כסף, אבל מסתבר שהתעריף גבוה מדי אחרת לא היו נוצרים דיבידנדים.

דוד אמסלם: נתנאל - - -

<נתנאל היימן: לעניינו, ועדת השרים אישרה אתמול החלטה שהתאגידים יהפכו להיות תאגידים אזוריים.

<נתנאל היימן: אנחנו מציעים ברוח ההחלטה הזאת שהטבת המס תינתן רק לתאגיד אזורי ולא לכל תאגיד מים.

דוד אמסלם: למה זה מפריע לך?

<נתנאל היימן: ההתייעלות במשק המים, אני מקווה שתביא להפחתת תעריפים.

דוד אמסלם: למה אתה נותן להם עצות איך לנהל?

<נתנאל היימן: הם לא עושים את זה טוב לבד.

דוד אמסלם: הלאה.

דוד אמסלם: יש הסתייגויות לחברי כנסת?

יעל גרמן: לא.

דוד ביטן: לא.

דוד ביטן: סעיף – 4 אתה משאיר?

<קריאה: סעיף (4) כן.

דוד ביטן: סעיף (4) – אתה משאיר?

יעל גרמן: כן.

דוד אמסלם: כן.

דוד אמסלם: יש לך הסתייגות?

דוד ביטן: לא.

<תומר רוזנר: אני אבהיר את הסעיף הזה.

<תומר רוזנר: זה בעקבות התיקון שעשינו ממש בשבוע שעבר לנושא של חברות הביוב, שהפטור הזה יחול גם על חברות הביוב.

דוד אמסלם: מה שעשינו בשבוע שעבר- - -

דוד ביטן: הבנתי.

דוד ביטן: לא צריך להסביר לי.

דוד אמסלם: רבותי, מי בעד החוק כפי שקראתי אותו, שירים את ידו.

דוד אמסלם: מי נגד?

דוד אמסלם: מי נמנע?

דוד אמסלם: בעד החוק – פה אחד <הצעת חוק לתיקון פקודת מס הכנסה (מס' 229) (פטור ממס לרשות מקומית על הכנסה מדיבידנד או מריבית והפרשי הצמדה מאת תאגיד מים וביוב), התשע"ז-2016, אושר.>

דוד אמסלם: הסעיף עבר פה אחד.

דוד אמסלם: רבותי, תודה רבה לכולם.